এদিকে সবে সবে ‘জিরো’-র শুটিং শেষ করেছেন শাহরুখ খান। এই সিনেমায় শাহরুখের সঙ্গে স্ক্রিন শেয়ার করছেন অনুষ্কা শর্মা এবং ক্যাটরিনা কাইফ। অন্যদিকে সালমান ব্যস্ত ‘ভরত’-এর শুটিং নিয়ে। পরিচালক আলি আব্বাস জাফরের এই সিনেমায় সালমানের বিপরীতে রয়েছেন ক্যাটরিনা কাইফ। রয়েছেন নোরা ফতেহি এবং দিশা পাটানিও। কিন্তু, ‘হিচকি’-র পর রানি এবার কোন সিনেমার জন্য তোড়জোড় শুরু করেছেন, তা এখনও জানা যায়নি। তবে শিগগিরই ‘বান্টি অউর বাবলি’-র সিক্যুয়েল আসতে পারে বলে শোনা যাচ্ছে। যদিও সেখানে রানির বিপরীতে অভিষেক বচ্চন থাকবেন কী না, সে বিষয়ে শুরু হয়েছে কানাঘুষো।